2 Gambar Terbaru IT: Chapter Two Tunjukkan Ahli “The Loser Club” Sedang Bersiar-siar
Penggambaran filem sekuel IT: Chapter Two telahpun bermula awal Julai yang lalu. Jika sebelum ini, gambar pertama diset penggambaran filem berkenaan telahpun dikongsikan kepada peminat sejurus selepas mereka memulakan penggambaran secara rasmi. Kini dua keping gambar yang dikongsikan media tempatan menunjukkan ahli ‘The Loser Club’ sedang bersiar-siar di kampung halaman mereka iaitu Derry, Maine. Anda boleh lihat gambar-gambar tersebut dibawah. Sekuel kali ini menyaksikan ahli kumpulan “The Losert Club” yang sudah dewasa, kembali ke kampung halaman mereka iaitu Derry, Mine. Tujuan mereka kembali adalah untuk menghentikan serta menamatkan keganasan yang dilakukan badut Pennywise sepertimana mereka lakukan 27 tahun dahulu. It: Chapter 2 ditulis oleh Gary Dauberman manakala Andy Muschietti sekali lagi diberi kepercayaan untuk mengarahkan sekuel selepas beliau berjaya mengarahkan filem pertama It. Selain itu juga, Bill Skarsgård akan turut kembali membawa watak Pennywise.